kardosdrur/scandi-wiki huggingface dataset:
Branddasker

En branddasker er et brandslukningsredskab, der er velegnet til slukning af brand i lavt bevoksede græs- og hede-områder. Den består af en række tunger af fjederstål, der er fastgjort i vifteform til et skaft på ca. 2 meters længde.

Slukningen iværksættes fra vindsiden ved, at lamellerne klappes let mod den brændende overflade, hvorved ilttilførslen midlertidigt afbrydes, og varmen i det brændende materiale optages i branddaskerens lameller. Ved kraftige slag risikerer man blot at tilføre ilden mere ilt. Man kan med fordel foretage efterslukning med vand eller holde arealet under observation, da der altid vil være risiko for, at ilden blusser op igen.

Redskabet er uegnet til bekæmpelse af større ildebrande i f.eks. skove, da dets opbygning kun gør det egnet til mindre flammer eller gløder. Hvis flammerne eller det brændende således antager et større omfang, vil man typisk køre en automobilsprøjte i stilling, så man kan foretage sædvanlig brandslukning fra strålerør. Ligeledes kan en vandkanon fra en vandtankvogn anvendes som enten erstatning eller supplement.

Udover at være fast inventar på brandbiler, er der opstillet branddaskere i og omkring en del skove, samt græsarealer og hedearealer for førsteindsats.

Eksterne henvisninger 

Safeteams beskrivelse af brandmateriel 

Brand- og redningsudstyr
Zinck Lysbro

Zinck Lysbro er et dansk mærke indenfor haveredskaber og andet håndværktøj. Firmaet er en fusion af Zincks fabrikker der blev grundlagt i 1858 i Godthaab ved Ålborg. Kernen i Zincks fabrikker var Godthaab Hammerværk, en hammermølle der benyttede kraften fra den opstemmede Guldbæk. Den anden halvdel af firmaet er det tidligere Lysbro Fabrikker, der blev grundlagt i 1899 i Lysbro ved Silkeborg. Zink Lybro er i dag en del af Fiskars Denmark.

Lysbro, Zinck
Etableret i 1858
Ophørt i 1989
Svenstrup
Mærker
The Mythical Man-Month

The Mythical Man-Month: Essays on Software Engineering er en bog af amerikaneren Fred Brooks, som handler om IT-projektledelse. Hovedbudskabet i bogen er, at jo flere der sættes til at arbejde på et allerede forsinket IT-projekt, jo mere forsinket bliver projektet. Dette er også kendt som Brooks lov. Bogen blev udgivet første gang i 1975 og senere i en jubilæumsudgave i 1995 () med essayet No Silver Bullet.

Brooks observationer er baseret på hans egne erfaringer fra IBM som projektleder på udviklingen af OS/360-styresystemet. Fejlagtigt antog han, at for at øge udviklingen på et projekt, som var bagud efter tidsplanen, ville det hjælpe at sætte flere medarbejdere til at arbejde på det. Han antog også, at det ville kræve seks måneder at skrive en Algol-compiler, uanset antallet af medarbejdere der var involveret.

Eksterne henvisninger 
 En anmeldelse Tal Cohen
 Frederick P. Brooks, Jr. Hjemmeside

Datalogi
Erik Jørgensen (bokser)

Erik Jørgensen (født 1944) var en dansk bokser i mellemvægts- og letsværvægt. 

Erik Jørgensen var 19 år, da han debuterede som professionel den 1. november 1963 mod tyskeren Eugen Musenbock, hvis væsentligste kvalitet var sine 8 foregående nederlag i træk. Musenbock overraskede ikke, og Erik Jørgensen vandt sin første kamp på point. 

I sin 4. match den 27. februar 1964 mødte Erik Jørgensen den talentfulde svensker Bo Högberg, der tilføjede Erik Jørgensen dennes første nederlag som professionel, da han slog Jørgensen ud i 2. omgang. Erik Jørgensen mødte den 3. december 1965 John Christensen i en kamp, der var annonceret som det danske mesterskab i letsværvægt, men Jørgensen tabte på point efter 8. omgange. 

Sidste kamp i karrieren fandt sted den 14. november 1968, da han mødte fransk-tuneseren Victor Emmanuello, der med 1 sejr i sine foregående 12 kampe burde være en overkommelig opgave. Erik Jørgensen tabte imidlertid på knockout i 3. omgang, og indstillede herefter karrieren. 

Erik Jørgensen opnåede som professionel 20 kampe, vandt de 10 (4 før tid), tabte 8 (4 før tid) og opnåede uafgjort 2 gange.

Eksterne henvisninger 

Mandlige boksere fra Danmark
Malaika

Malaika, som betyder engel på swahili, er en sang som første gang blev indspillet af den kenyanske musiker Fadhili William og hans band Jambo Boys i 1960. Fadhili William betragtes som værende forfatteren til teksten, men dette er noget omstridt.

Sangen blev senere genindspillet af den britiskfødte kenyanske musiker Charles Worrod, som gjorde sangen internationalt tiljublet. Sangen er desuden blevet mere udbredt af internationale kunstnere som Helmut Lotti, Hep Stars, Rocco Granata, Miriam Makeba, Harry Belafonte, Boney M og Angélique Kidjo.

Musik
Henrik Jensen (fodboldspiller, født 1975)

Henrik Jensen (født 10. januar 1975) er en dansk fodboldspiller.

Henrik spillede hele 216 førsteholdskampe for Esbjerg fB og scorede 21 mål inden han stoppede med førsteholdsbold i klubben midt i 2003.

Han blev valgt som Året Spiller i EfB i sæsonen 1997/1998.

Fodboldspillere fra Danmark
Fodboldspillere fra Esbjerg fB
Kjetil Pedersen

Kjetil Ruthford Pedersen (født 22. maj 1973) er en norsk forsvarsspiller i fodbold, som spiller i IK Start.

Kjetil er udlejet til Mandalskameratene i den norske 1. division, hvor han både skal være spiller samt indgå i trænerteamet. Han skal derudover være bindeled mellem de to klubber han nu er tilknyttet, hvor unge lovende spillere i Mandalskameratene kommer på prøve i ligaklubben Start.

Kjetil har blandt andet spillet i den danske Superliga i Esbjerg fB, hvor det blev til 75 førsteholdskampe og 2 mål.

Klubber
 Odd Grenland
 Molde
 Skeid Fotball
 IF Elfsborg
 LASK Linz
 Esbjerg fB
 Sogndal Fotball
 IK Start
 Mandalskameratene

Fodboldspillere fra Norge
Fodboldspillere fra Esbjerg fB
Fodboldspillere fra IK Start
Fodboldspillere fra Skeid Fotball
Fodboldspillere fra Odds BK
Fodboldspillere fra IF Elfsborg
Fodboldspillere fra LASK Linz
Fodboldspillere fra Sogndal Fotball
Fodboldspillere fra Molde FK
Søren Poulsen

Søren Poulsen (født 6. april 1964) er en dansk administrerende direktør i fodboldklubben Esbjerg fB.
Søren Poulsen overtog stillingen som adm. direktør efter Niels Erik Søndergaard, som i stedet overtog stillingen som sportsdirektør i klubben. Før dette var Søren privatdirektør for Private Banking i Danske Banks regionshovedkontor for Jylland Syd i Esbjerg. Han er uddannet i Bikuben (nu BG Bank) i Kolding, og har desuden været filialdirektør gennem 7 år i Haderslev-filialen.

Reference 

Danskere i 1900-tallet
Danskere i 2000-tallet
Fodboldledere fra Danmark
Jørgen Toft

Jørgen Toft (født 20. januar 1954) er en dansk tidligere fodboldspiller og tidligere fodboldtræner for Varde IF's 2. divisionsmandskab.

Jørgen Toft spillede 147 førsteholdskampe for Esbjerg fB. Han var med til at vinde DM-bronze i 1977, sølv i 1978 og guld i 1979.

Trænerkarriere 
Siden 1981 har han været træner i bl.a. EfB, Bramming og Varde IF. I Esbjerg fB har Toft både været træner for Danmarksserieholdet og assistentrræner under både Viggo Jensen og Ove Pedersen, bl.a. da klubben vandt bronze i 2003.

I december 2005 bad Toft om at få ophævet sin kontrakt som assistenttræner for Esbjerg fB, efter at Ove Pedersen var taget til AGF, og Troels Bech var blevet ansat som cheftræner.

Toft blev i februar 2006 ansat som ny cheftræner for Varde IF, hvor han var cheftræner frem til december 2009.

Anden virke 
Jørgen Toft arbejder ved siden af trænerjobbet som skolelærer og studievejleder. I 2018 flyttede han til Fanø med sin kone.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Esbjerg fB
Fodboldtrænere fra Esbjerg fB
Bygningskunst

Bygningskunst betegner menneskets evne til at bygge. Begrebet bygningskunst er nøje og nært relateret til begrebet arkitektur. Dog betegner bygningskunsten menneskets udviklingshistorie og er etnologisk og ingeniørmæssigt funderet. Arkitektur er også en æstetisk praksis, der ikke kun har med overlevelse at gøre. Arkitektur dækker også bredere og involverer bl.a. formgivning af landskaber, hvilket kaldes landskabsarkitektur.

Arkitektur
Orgie

Et orgie er en gruppeaktivitet som indebærer tøjlesløs opførsel. I dag bruges ordet oftest om gruppesex, men kan også omhandle vold, mad eller drikke ("ædegilder") eller en hvilken som helst blanding af disse.

Sexologi
Kryptorchisme

Kryptorchisme er en sygdom, som betegner situationen når en mands ene (ensidig kryptorchisme) eller begge (dobbelt kryptorchisme) testikler ikke falder ned i pungen.

Eksterne henvisninger 
 Dyrlægevagten.dk om kryptorchisme 

Sygdomme i mandlige kønsorganer
Eiichiro Oda

Eiichiro Oda (尾田 栄一郎) (født 1. januar 1975) er en japansk manga-ka. Han er kendt for den populære manga One Piece, der siden 1997 har været trykt i Weekly Shonen Jump, et populært tegneserieblad for unge drenge. På trods af sin unge alder, er han meget anerkendt. One Piece er hans første værk, som han har tegnet på siden han var i starten af tyverne. Inden den blev udgivet, arbejdede han som tegneassistent for en anden kendt mangaforfatter. 

Eiichiro Oda havde regnet med, at One Piece skulle vare i fem år, men den har i år 25 års jubilæum og er langt fra færdig. I anledning af ti års jubilæet tegnede han sammen med sit store idol, Akira Toriyama, en 19 siders tegneserie hvor karakterene fra One Piece og DragonBall var hovedpersonerne. Det er ikke første gang, at One Piece og DragonBall er samlet i én tegnefilm. 

Oda skulle efter sigende være meget sky, og man ser ham ikke så tit til de store One Piece events, der er i Japan. Få gange -blandt andet i år – deltog han dog i Jump Festa, en stor event arrangeret af Weekly Shonen Jump, hvor også de populære voiceactors til serien var samt forfatteren af Naruto. Det var også til en tidligere event, at han mødte sin nuværende kone, der er skuespiller og model, og til eventen var Nami cosplayer.

Eiichiro Oda har udtalt, at One Piece ikke skal være hans eneste værk. I One Piece Blue fortæller han, at han i fremtiden gerne vil lave en manga om robotter.

Mangaka
Tjek fødselsår
Spectrofili

Spectrofili er en parafili som omhandler seksuel tiltrækning til spøgelser og ånder. Dette kan indebære at lede efter ånders tilsynekomst i et spejl. Folk som har denne fetich kan stimulere sig selv mod spejle og have seksuelle fantasier om spøgelser. De har ofte vinduer åbne og forestiller sig spøgelser når de onanerer.

Eksterne henvisninger

Fodnoter

Andet 
 Artikel om spectrofili 

Sexologi
Four Jacks

Four Jacks var en dansk sangkvartet. Gruppen blev dannet i 1956 af Poul Rudi og Otto Brandenburg. Rudi var tidligt den kreative drivkraft. Kort efter kom John Mogensen til, og gruppen gik i kort tid under navnet De 3 Båthorn. Den kreative styring gled langsomt over til Mogensen. Mogensen følte at der manglede en ingrediens, og efter nogen tid blev Bent Werther, kaldet "Lille Bent" tilføjet. Werther var mere entertainer end de øvrige, og gled ofte i forgrunden.

Gruppen havde sin første offentlige optræden i 1957 på TV. Otto Brandenburg forlod kvartetten i 1958 for at gå solo, og blev erstattet af James Rasmussen. Denne konstellation fortsatte op til midten af 60'erne helt under Mogensens ledelse, hvorefter gruppen gradvist gik i opløsning.

Kvartetten indspillede bl.a. "Åh Marie, a ve hjem te dig", "Mandalay", "Tom Dooley", "Når Lygterne Tændes" og "Tjener jeg er tørstig". Den norske gruppe, The Monn Keys, sang en norsk version af Åh Marie, og en finsk kvartet, der havde samme måde, at synge på, tog navnet Four Cats, sandsynligvis inspireret af Four Jacks.

Medlemmer 
1956-1958

Poul Rudi, John Mogensen, Bent Werther, Otto Brandenburg

1958-1963

Poul Rudi, John Mogensen, Bent Werther, James Rasmussen

1963-1964

Poul Rudi, John Mogensen, James Rasmussen, Erik Aae Jensen

1964-1966

Three Jacks: Poul Rudi, James Rasmussen, Erik Aae Jensen

Scandinavian Four:

Poul Rudi, John Mogensen, Erik Aae Jensen, Kaj Berglund

De Nye Four Jacks:

Poul Rudi, John Mogensen, Kaj Berglund og Bjørn Thorsøe

Diskografi

LP'er 
 Four Jacks (1960)
 Vi sang dem som børn (1960)

Derudover har Four Jacks udgivet en lang række singler.

Eksterne henvisninger 
 
 Four Jacks info 
 Om Four Jacks 

Musikgrupper fra Danmark
Musikgrupper fra 1956
Kevin Conboy

Kevin Conboy (født 15. oktober 1987 i Esbjerg) er en dansk tidligere fodboldspiller.

Karriere 
Han fik sin fodboldopdragelse i den vestjyske klub Jerne IF92.

Esbjerg fB 
Conboy fik i foråret 2008 sin første professionelle kontrakt, da han skrev kontrakt med Esbjerg fB. Han fik førsteholdsdebut for klubben den 12. april 2008 i en udebanekamp mod Brøndby IF. Conboy nåede at spille 76 superligakampe og score et mål samt spille tre kampe i 1. division for Esbjerg.

NEC Nijmegen 
Den 30. august 2011 solgte Esbjerg fB spilleren til den hollandske klub NEC Nijmegen, da han på det tidspunkt havde to år tilbage af kontrakten med den danske klub. Conboy underskrev efterfølgende en treårig kontrakt med NEC.

FC Utrecht 
I august 2015 blev det offentliggjort, at Conboy skiftede til FC Utrecht på en fri transfer.

Randers FC 
Efter to sæsoner i Utrecht vendte Conboy tilbage til Danmark, hvor han skrev en treårig kontrakt med Randers FC.

Esbjerg FB

16/1-2020 blev det offentliggjort, at Conboy vendte retur til Esbjerg FB, i en byttehandel, hvor Jesper Lauridsen blev sendt til Randers FC.

Titler

Klub 
NEC
 Eredivise (1): 2014-15

Referencer

Eksterne henvisninger 
 

Personer fra Esbjerg
Fodboldspillere fra Danmark
Fodboldspillere fra Esbjerg fB
Fodboldspillere fra NEC Nijmegen
Fodboldspillere fra FC Utrecht
Fodboldspillere fra Randers FC
Thomas Sørensen (Esbjerg)

Thomas Sørensen er en dansk fodboldspiller, som spiller i Esbjerg fB.

Thomas spillede tidligere i U-truppen i EfB – lige under førsteholdstruppen.

Tjek fødsels- og dødsår
Fodboldspillere fra Danmark
Fodboldspillere fra Esbjerg fB
Rasmus Gommesen

Rasmus Gommesen (født 28. maj 1987) er en dansk fodboldspiller.

Han har tidligere spillet på EfB's 2. hold i 2. division Vest.

Referencer 

Fodboldspillere fra Danmark
Fodboldspillere fra Esbjerg fB
Sati

Sati har flere betydninger:
 Et andet navn for hindugudinden Dakshayani
 Enkebrænding, også kaldt Sati efter ovenstående gudinde
 Sati (The Matrix), i filmen The Matrix Revolutions
 Sati (bog), roman af Christopher Pike
 Sati, Letland
 En meditationsskole oprettet af John Garrie Rōshi
 En anden måde at stave Satis fra egyptisk mytologi

Se også
 Erik Satie (udtales Satí) - var en fransk komponist og pianist.
Nichlas Thorsgaard

Nichlas Thorsgaard Jacobsen (født 3. december 1984) er en dansk fodboldspiller, som spiller i Akademisk Boldklub.

Nichlas er forsvarsspiller og har spillet for 2. holdet i Esbjerg fB. Han har tidligere spillet i Tarp Boldklub.

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Akademisk Boldklub
Pyrofili

Pyrofili er en usædvanlig parafili, hvori den pyrofile opnår seksuel tilfredsstillelse fra ild eller ved at antænde ild. Pyrofili adskiller sig fra pyromani ved, at tilfredsstillelsen er seksuel.

Kildehenvisning 
 Bedre Sex NU: Sexikon 

Parafili
pt:Parafilia#Algumas parafilias
Grumman Aircraft Engineering Corporation

Grumman Aircraft Engineering Corporation, senere Grumman Aerospace Corporation, var en ledende producent af militære og civile flyvemaskiner i det 20. århundrede. Grundlagt i 1929 af Leroy Grumman med Jake Swirbul, ophørte dets selvstændige eksistens i en fusion med Northrop Corporation til dannelse af Northrop Grumman Corporation i 1994.

Eksterne henvisninger 

Flyproducenter fra USA
Etableret i 1929
Ophørt i 1994
Northrop Corporation

Northrop Corporation var en ledende amerikansk flyproducent fra 1939 frem til 1994.

Jack Northrop stiftede tre selskaber under sit navn. Det første var Avion Corporation i 1927, som i 1929 blev købt op af United Aircraft and Transport Corporation som et underselskab kaldet Northrop Aviation Corporation. Moderselskabet flyttede så til Kansas i 1931, da Jack Northrop sammen med Donald Douglas startede Northrop Corporation i El Segundo, Californien. Sammen lavede de flere vellykkede fly, blandt andet Northrop Gamma og Northrop Delta. Vanskeligheder med arbejdsstyrken førte dog til, at selskabet blev opløst i 1937.

Jack Northrop startede derefter i 1939 sit eget selskab kaldet Northrop Corporation. Dette varede til 1994, da tabet af Advanced Tactical Fighter kontrakten til Lockheed Martin og afvisningen af deres forslag til Joint Strike Fighter konkurrencen gjorde, at selskabet slog sig sammen med Grumman Aircraft Engineering Corporation og sammen dannede Northrop Grumman Corporation.

Galleri 

Flyproducenter fra USA
Etableret i 1939
Ophørt i 1994
Lars Jakobsen (fodboldspiller, født 1961)

Lars Jakobsen (f. 4. november 1961) er en tidligere dansk fodboldspiller. Han opnåede 4 A-landskampe for Danmark og scorede 1 mål.

Da han var 25 år blev han udlejet til Aston Villa. Der gik et år, så kom han tilbage til OB, hvorefter han kom på landsholdet. Han skulle rigtig være med i truppen i 92 hvor danmark vandt EM men han var skadet. Han bor i dag i Middelfart.

Klubkarriere 
 Aston Villa
 OB
 Nørre Aaby
 

Fodboldspillere fra Danmark
Fodboldspillere fra Odense Boldklub
Lars Jakobsen (fodboldspiller, født 1971)

Lars Jakobsen (født 20. juli 1971) er en dansk forhenværende forsvarsspiller i fodbold.

Han nåede at spille 245 førsteholdskampe for sin klub Esbjerg fB og score 12 mål, inden han stoppede i klubben i vinteren 2003, hvor han skiftede til FC Fredericia.

Han blev valgt som årets spiller i Esbjerg fB i sæsonen 1998-99.

Referencer

Eksterne henvisninger 

Fodboldspillere fra Danmark
Fodboldspillere fra Esbjerg fB
Gæstebog

En gæstebog er en bog, hvori gæster kan skrive en hilsen. En gæstebog kan anvendes i private hjem eller på hoteller, vandrehytter, museer eller andre steder, hvor der kommer fremmede. 

Ordet gæstebog bruges også om det sted hvor man kan lægge hilsner på hjemmesider. Hjemmesider beregnet til at møde andre mennesker, opererer oftest med gæstebøger. Hver bruger på disse hjemmesider har sin egen gæstebog, hvor andre brugere kan skrive personlige hilsner.
Dette ses på sider som fx arto, LunarStorm og myspace.

Bøger
World Wide Web
Informationskataloger
Harwich

Harwich er en engelsk havneby i den sydøstlige del af landet. Selve havnen hed tidligere Parkeston Quay, nu omdøbt til Harwich International Port.
 
Der er færgeforbindelser til Hoek van Holland ved Rotterdam. Den historiske rute Esbjerg-Harwich blev nedlagt pr. 29. september 2014.

Referencer

Eksterne henvisninger 

 Harwich Town Council
 Harwich.net

Byer i England
Essex
Uafhængighed (politik)

.

Uafhængighed betegner den situation, som en nation, land eller en stat befinder sig i, såfremt områdets befolkning (eller dele heraf) udøver selvbestemmelse, og oftest suverænitet, over territoriet. Den uafhængige stat kan således disponere over samfundets indretning indenfor territoriet og har folkeretlig evne til at disponere i forhold til andre stater. 

Graden af uafhængighed kan variere for de enkelte lande. Visse områder kan have et begrænset selvstyre på udvalgte områder, men være underlagt en anden stats dispositioner, ligesom delstater kan have fuld uafhængighed på nogle områder, men være underlagt en føderal statsdannelse. Lande kan indgå forpligtelsende samarbejder, eksempelivs EU, hvor der på nogle udvalgte områder er overdraget dispositionsret til det overnationale organ. Tilsvarende kan en stat være politisk uafhængig, men være økonomisk eller militært afhængig af andre stater. 

For lande, der tidligere har været en del af en anden stat, fejres dagen for uafhængighed ofte ved en uafhængighedsdag.

Se også 
 Vasalstat
 Suveræn stat

Suverænitet
Folkeret
Hærværk (flertydig)

Hærværk henviser til flere artikler:
 Hærværk – nyttesløs ødelæggelse efter straffelovens § 291.
 Hærværk (roman) – roman af Tom Kristensen fra 1930.
 Hærværk (film) – en film fra 1977, baseret på romanen af Tom Kristensen.
 Hærværk (band) – en dansk punkgruppe, der stammer fra Fredericia.
Hærværk (band)

Hærværk er navnet på en dansk punkgruppe, der stammer fra Fredericia. Bandet blev startet i 2000, dengang under navnet "eat shit pussy"

Udgivelser 

 Dyster definition Optaget i Ungdommens Hus (Fredericia) februar 2006. Produceret af Ole Nørup
 Besat af blod – Vinyl Album Optaget i Ungdommens Hus (Fredericia) sommeren 2004. Produceret af Ole Nørup
 Stadig i live''' – demo Live fra Frock Festival 2003. Masteret af Rune Voss
 4½ af de bedste'' – demo

Musikgrupper fra Danmark
Musikgrupper fra 2000
Focke-Wulf

Focke-Wulf Flugzeugbau AG var en tysk flyproducent, særlig kendt for Fw 190 og modificerede udgaver.

Selskabet blev grundlagt 23. oktober 1923 i Bremen som Bremer Flugzeugbau AG af professor Heinrich Focke, Georg Wulf og dr. Werner Naumann. Kort efter skiftede det navn til Focke-Wulf.

I 1931 fusionerede det med Albatros-Flugzeugwerke fra Berlin. Den dygtige ingeniør og testpilot Kurt Tank fra Albatros blev leder af den tekniske afdeling. Han startede omgående arbejdet med Fw 44 Stieglitz, selskabet første kommercielle succes, som kom på markedet i 1934.

Selskabet udviklede også den første fuldt fungerende helikopter, Fw 61, som blev demonstreret af testpiloten Hanna Reitsch i 1936 i Berlin.

I 1937 måtte Heinrich Focke forlade selskabet, og han grundlagde sammen med Gerd Achgelis, Focke Achgelis, som specialiserede sig på helikoptere. Samtidig havde Tank designet og produceret passagerflyet Fw 200 Condor, som kunne flyve over Atlanten non-stop. Den blev senere modificeret til bombefly.

Fw 190 Würger, designet i 1938 og sat i produktion mellem 1941 og 1945, var et af tyske Luftwaffes bedste jagerfly under 2. verdenskrig.

Andre militære fly udviklet af Focke-Wulf inkluderer:

 Fw 159 prototype jagerfly (aldrig sat i fuld produktion)
 Fw 187 tungt jagerfly
 Fw 189 observationsfly
 Ta 152 jagerfly baseret på Fw 190D, men med nye vinger

Efter krigen emigrerede Kurt Tank og mange af selskabets mænd til latinamerika, hvor Tank var ledende i Argentinas flyudvikling. Focke-Wulf genoptog produktionen i 1951 og producerede træningsfly for Luftwaffe fra 1955. Fra 1961 indledte Focke-Wulf et samarbejde med Weserflug og Hamburger Flugzeugbau om udvikling af raketter. Focke-Wulf fusionerede med Weserflug i 1964 og blev til Vereinigte Flugtechnische Werke (VFW).

Flyproducenter fra Tyskland
Etableret i 1923
Junkers

Junkers var en stor tysk flyproducent, som blev grundlagt i 1895 af Hugo Junkers i Dessau. Oprindelig producerede de andre af grundlæggerens opfindelser, men er mest kendt for deres flyvemaskiner, især Ju 52 Tante Ju og Ju 87 Stuka.

Mellem 1915 og 1943 producerede Junkers over 200.000 fly i mere end 50 forskellige varianter og modeller. Selskabet samarbejdede også med det japanske Aichi Tokei Denki Kabushiki Kaisha.

Mest kendte flytyper er:

 Junkers Ju 52 – 3-motors transportfly – 2. verdenskrig
 Junkers Ju 87 Stuka – 1-motors styrtbomber – 2. verdenskrig
 Junkers Ju 88 – 2-motors bombefly – 2. verdenskrig
 Junkers Ju 188 – 2-motors bombefly – 2. verdenskrig

Endvidere fremstillede virksomheden verdens første serieproducerede turbojetmotor: Jumo 004.

Varemærket Junkers ejes i dag af Bosch, som fremdeles producerer varmtvandsløsninger under det.

Eksterne henvisninger 
 Tekniskemuseum Hugo Junkers

Flyproducenter fra Tyskland
Sachsen-Anhalts historie
Fort Vaux

Fort Vaux ved Verdun var det mindste fort i hele Verdun-systemet under 1. verdenskrig. Fort Douaumont var fire gange større.

I slaget ved Verdun var tabene på både tysk og fransk side meget store, 500.000 soldater blev såret og 250.000 soldater døde.
De nøjagtige tal kendes ikke.

Se også 
 Verdun/Fort Vaux 

Fæstningsanlæg i Frankrig
Frankrigs historie